Beyond Good & Evil

Beyond Good & Evil er et action-eventyrspill fra 2003. Det kom ut til PlayStation 2, Xbox, Nintendo GameCube og Windows. En oppdatert HD-versjon kom ut til PlayStation 3 og Xbox 360 i 2011.

En oppfølger til spillet, Beyond Good and Evil 2, ble annonsert i 2017.

Gameplay 
Spilleren skal kontrollere hovedpersonen Jade, fra et tredjepersonsperspektiv. Jade er en ung fotojournalist, som er bosatt på et øy fyr som fungerer som et hjem for barn som ble foreldreløse etter Domz-angrep. Jade kan løpe, bevege seg snikende, hoppe over forskjellige hindringer og groper, klatre i stiger eller skyve og slå dører eller andre gjenstander. Som Jade skal spilleren undersøke en rekke installasjoner på leting etter sannheten om en krig mot en fremmed trussel. Underveis må spilleren løse ulike gåter, og finne veien forbi motstandere for å nå områder som kan inneholde fotografiske beviser.

Spillerens helse, representert med hjerter, avtar når spilleren blir utsatt for fiendtlige angrep. Helsen kan gjenopprettes ved hjelp av fiktive matvarer. Hvis spillerens helse er oppbrukt, kommer spillet til å begynne på nytt ved det siste lagringspunktet. Noen ganger er det kun mulig å komme videre i spillet ved hjelp av andre karakterer. Disse karakterene er datastyrte, men spilleren kan dirigerer dem med forskjellige kommandoer. I tillegg til å skaffe beviser og gjennomføre oppdrag, kan spilleren bruke et kamera for å ta fotografier av ulike dyrearter i bytte mot valuta.

Eller man kan skanne gjenstander for å avsløre mer informasjon om miljøet. Spilleren kan også bruke et luftputefartøy for å reise rundt i verden. Senere anskaffes romskipet Beluga, og luftputefartøyet kan legge til kai ved siden av romskipet. Begge kjøretøyene krever etter hvert oppgraderinger hvis man skal komme frem til nye områder, og komme seg gjennom resten av spillet. Oppgraderingene kan kjøpes ved å bruke perler som kan samles inn i løpet av hele spillet, ved å fullføre oppdrag, utforske flere områder, eller andre opprag. Kjøretøyene kan repareres ved hjelp av en "Repair Pod" hvis de blir skadet av motstandere.

Handling 
Historien finner sted i år 2 435 på gruve-planeten Hillys, som ligger i en avsidesliggende del av galaksen. Selve samfunnet kombinerer moderne elementer, for eksempel epost og kredittkort, med science fiction og fantasi - for eksempel romfartøy og antropomorfe dyr sameksisterende med menneskene. I det spillet begynner er Hillys under beleiring av romvesener kalt "Domz" som bortfører vesener for å tappe livskraften ut av dem, eller de implanterer vesener med sporer for å konvertere dem til slaver.

Før åpningen av spillet har et militært diktatur kalt "Alpha Sections" kommet til makten på Hillys, og de lovet å forsvare befolkningen. Imidlertid virker det ikke som de er i stand til å forhindre Domz. En hemmelig motstandsbevegelse, IRIS -nettverket, forsøker å slåss mot Alpha-seksjonene. Men Jade oppdager etter hvert at alfa-seksjonene er besatt, og blir manipulert, av Domz.

Referanser

Eksterne lenker 

 
 

Videospill fra 2003
PlayStation 2-spill
Xbox-spill
GameCube-spill
PlayStation 3-spill
Xbox 360-spill
Action-eventyrspill
Åpen verden-spill
Videospill utviklet av Ubisoft
Videospill utviklet i Frankrike